stanford-oval/wikipedia huggingface dataset:
אולוסגון אובסנג'ו
כהונתו כראש המדינה (1976–1979) > תעשייה

התעשייה בניגריה, אשר גדלה אט אט לאחר מלחמת העולם השנייה, במהלך מלחמת האזרחים הניגרית, שגשגה בשנות ה-70 של המאה ה-20, וזאת למרות מגבלות רבות של תשתיות במדינה. הצמיחה הכלכלית הייתה בולטת במיוחד בייצור והפקה של מוצרי צריכה, ביניהם כלי רכב, סבונים, משקאות קלים, בירות, תרופות, צבע וחומרי בנייה. הממשלה ברשות אובסנג'ו השקיעה רבות בתשתיות המדינה, וגדל שיתוף הפעולה בין הממשלה לבין חברות פרטיות במדינה. ניתנו צווים לקידום יוזמות המסחר בניגריה בשנת 1977, דבר אשר עודד את צמיחת מעמד הביניים. הממשלה תכננה להשקיע משאבים רבים בייצור פלדה במדינה. באמצעות סיוע סובייטי תוכננה הקמה של בית חרושת לפלדה בעיר אג'אוקוטה בקוג'י, לא רחוק מהעיר אבוג'ה. ההשקעה בחקלאות ובפרויקטים הקשורים אליה פחתה, אך עם זאת הממשלה המשיכה להשקיע בפרויקט השקיה נרחב באמצעות תמיכה של הבנק העולמי.
כהונתו כראש המדינה (1976–1979) > חינוך

במהלך כהונתו של אובסנג'ו התרחשו גם התפתחויות בתחום החינוך. בתחילת מלחמת האזרחים היו קיימות בניגריה רק חמש אוניברסיטאות, וב-1975 גדל מספר האוניברסיטאות ל-13. כמו כן, במהלך השנים שלאחר מכן נוספו מספר אוניברסיטאות נוספות. בשנת 1975 היו 53,000 סטודנטים במדינה. התקדמויות דומות התרחשו גם בתחום החינוך היסודי והתיכוני, בעיקר במדינות הצפוניות שפיגרו מאחור בתחום זה. בתקופת השלטון של אובסנג'ו, החינוך האוניברסלי היסודי הונהג ברחבי ניגריה כולה ואפשר את החינוך היסודי לחופשי וזמין לילדים בגילאים 6–15 מכל רחבי המדינה.
כהונתו כראש המדינה (1976–1979) > דיכוי פוליטי

אובסנג'ו הואשם באחריות לדיכוי פוליטי. באחד המקרים, בשנת 1977, פלה קוטי (Fela Kuti), שהיה מוזיקאי ניגרי ידוע ופעיל פוליטי, הוכה באכזריות לאחר שחברים בקומונה אליה השתייך היו מעורבים בסכסוך עם אנשי צבא. פלה ובני משפחתו הוכו ונאנסו, ואמו, פונמילאיו רנסון-קוטי (Funmilayo Ransome Kuti), שגם היא הייתה פעילה פוליטית, נזרקה מהחלון ונהרגה. ארונה של רנסון-קוטי הועבר ליד הבסיסים הצבאיים של אובסנג'ו, וזאת על-מנת למחות נגד הדיכוי הפוליטי האכזרי.
כהונתו כראש המדינה (1976–1979) > המעבר לדמוקרטיה

אובסנג'ו הואשם באחריות
לדיכוי פוליטי. באחד המקרים, בשנת 1977, החוקה הרפובליקנית, שאומצה בשנת 1979, עוצבה על פי חוקת ארצות הברית והורתה על כהונת נשיא, סנאט ובית נבחרים. המדינה התכוננה לקראת בחירות מקומיות, ומאוחר יותר לבחירות לאומיות, אשר בסופן תחזור ניגריה לשליטה דמוקרטית ושלטון אזרחי. באוקטובר 1979, לאחר הבחירות הדמוקרטיות, נבחר שהו שגארי כנשיאה של ניגריה. אובסנג'ו העביר לשגארי את השליטה על המדינה, ובכך הפך לשליט הצבאי הראשון שהעביר את השלטון למשטר אזרחי בדרכי שלום.
כהונתו כראש המדינה (1976–1979) > כליאה

במהלך הדיקטטורה של השליט סאני אבאצ'ה (Sani Abacha), בשנים 1993–1998, טען אובסנג'ו כנגד הפרת זכויות אדם של המשטר הדיקטטורי, ונכלא בשנת 1995 על-כך שהשתתף לכאורה בהפיכה כנגד אבאצ'ה. אובסנג'ו שוחרר רק לאחר מותו הפתאומי של אבאצ'ה ב-8 ביוני 1998. במהלך שהותו בכלא, אובסנג'ו חווה חוויה רוחנית של "לידה מחדש", והתקרב אל הנצרות. בהתייחסו לחוויה שלו במהלך המשפט שנערך בנושא ההפיכה, אובסנג'ו סיפר: "היום העצוב ביותר בחיי היה כאשר ישבתי מול פאנל צבאי שהוקם על ידי ראש המדינה לשעבר, סאני אבאצ'ה, אשר ניסה להאשים אותי בהפיכת שווא. ניתן לי גזר דין מוות ולאחר מכן העונש הומר ב-30 שנות מאסר".
קמפיינים לנשיאות ובחירות > נשיאות (1999–2007) > כהונה ראשונה

בבחירות של 1999, הראשונות מזה שש עשרה שנים, אובסנג'ו החליט לרוץ לנשיאות כמועמד של המפלגה הדמוקרטית העממית. הוא ניצח עם 62.6% מהקולות, כאשר הוא דיכא את דרום מזרח המדינה הנוצרי ואת רוב הצפון המוסלמי. הוא איבד את אזור הבית שלו, שנמצא בדרום מערב המדינה, ליריבו – ולאולו פאלה (Olu Falae), המועמד הנוסף היחיד.
ב-29 במאי 1999 אובסנג'ו נבחר כראש המדינה הראשון בבחירות דמוקרטיות על ידי האזרחים בניגריה לאחר 16 שנים של שלטון צבאי. כיום התאריך הזה הוא יום הנצחה לדמוקרטיה, יום חג בניגריה. במהלך יום הדמוקרטיה, הניגרים עורכים ארוחות חג ופסטיבלים ברחבי המדינה, נהנים עם משפחותיהם, עם חבריהם ומרבים לאכול.
אובסנג'ו בילה את רוב הקדנציה הראשונה שלו בנסיעות לחו"ל. הוא הצליח להשיג תמיכה של חלק ממדינות המערב לחיזוק הדמוקרטיה המתהווה בניגריה. אובסנג'ו זכה בשבחים בינלאומיים על תפקידה של ניגריה במשימות של שמירה על השלום האזורי בסיירה לאון ובליבריה אשר היו שרויות באותה התקופה במלחמות אזרחים קשות.
מספר אנשי ציבור כמו יו"ר האספה הלאומית ונשיא הסנאט היו מעורבים בעימותים עם הנשיא, בשל אי ביצוע התקציבים שהוגדרו והן בשל ביצוע פעולות צבאיות פנימיות שגרמו למותם של אזרחים רבים. אובסנג'ו הצליח לשרוד את ההאשמות ומונה לנשיא פעם נוספת.
פעילותו לאחר הנשיאות

אובסנג'ו מונה ליו"ר של חבר המושבעים של המפלגה הדמוקרטית העממית. במסגרת תפקיד זה הייתה לו שליטה על מועמדים למשרות ממשלתיות ואף על מדיניות ואסטרטגיה. נאמר עליו שהוא מתכנן להחזיק בעמדה הזאת על-מנת להישאר מאחורי הקלעים ולקחת שליטה על הנהגת ניגריה, אם יהיה בכך צורך. הוא התפטר מיוזמתו מתפקידו כיו"ר בחבר המושבעים של המפלגה באפריל 2012 ולאחר מכן הוא פרש מעבודה פוליטית במסגרת המפלגה. במרץ 2008 אובסנג'ו לכאורה הועמד לדין על ידי ועידה של הפרלמנט הניגרי באשמת מתן חוזי אנרגיה בשווי של 2.2 מיליארד דולר במהלך שלטונו בן 8 השנים. חקירה זו לא התקבלה על ידי הפרלמנט הניגרי כולו בשל התערבות בוטה בתהליך מצד ההנהגה של ועידת החקירה האנרגטית. אין כל מסמך רשמי אשר מוכיח כי הנשיא הועמד לדין. אובסנג'ו מונה על ידי המזכיר של האו"ם, גנרל באן קי מון (Ban Ki-Moon), לשליח מיוחד לענייני הרפובליקה הדמוקרטית של קונגו אשר הייתה מוכה במלחמה. אובסנג'ו ערך פגישות נפרדות לנשיא הרפובליקה הדמוקרטית של קונגו, ג'וזף קבילה (Joseph Kabila), ומנהיג המורדים, לורן נקונדה (Laurent Nkunda). במאי 2014 אובסנג'ו כתב מכתב רשמי לנשיא גודלאק ג'ונתן (Goodluck Jonathan) וביקש ממנו לקחת תפקיד כמגשר בשם הממשלה הניגרית לשחרורן של "נערות צ'יבוק" (276 תלמידות שנחטפו בלילה שבין ה-14 וה-15 באפריל 2014) שהוחזקו על ידי המיליטנטים של ארגון הטרור בוקו חראם.
ב-16 בפברואר 2015, פרש אובסנג'ו מהמפלגה השולטת לאחר חילוקי דעות מהותיים. אובסנג'ו ביקר את המפלגה והעומד בראשה בשחיטות והם מצידם רצו לסלקן מהמפלגה מאחר שלא ראו אותו נאמן לה. בצעד דרמטי ואמיץ ביקש אובסנג'ו מראש המפלגה הדמוקרטית העממית לקרוע את כרטיס החברות שלו במפלגה במהלך פגישת עיתונאים. לאחר מכן הוא נודע כדמות מרכזית במפלגת האופוזיציה החדשה. בדף הטוויטר שלו נכתב מאוחר יותר הציטוט הבא: "אני מעדיף לקרוע את כרטיס חבר המפלגה שלי מאשר לשבת בצד ולתת למפלגה ולשחיתות לקרוע את המדינה האהובה שלי לגזרים" .
ב-24 בינואר 2018, הוא כתב לנשיא המכהן מוחמדו בוהארי (Muhammadu Buhari) והדגיש לו את נקודות החולשה שלו לפי תפיסתו, וכן נתן לו עצות כיצד לרוץ לבחירות ב-2019. ב-31 בינואר 2018, התנועה הפוליטית שלו נקראה "הקואליציה של ניגריה".
באוגוסט 2021 מינה האיחוד האפריקאי את אולוסגון אובאסאנג'ו כנציג גבוה לשלום בקרן אפריקה.
חייו האישיים

אולוסגון אובסנג'ו נישא במהלך חייו לארבע נשים: אסתר אלורמי (Esther Oluremi) (גרושתו); לינדה (linda) (נפטרה); מוג'יוסולה אדקונל (Mojiosola Adekunle) (נפטרה); וסטלה אבאבא (Stella Abebe) (נפטרה).
לאובסנג'ו יש עשרים ילדים: ביסוי, ביאי, בוקולה, בוסולה, דמילולה, דייאר, דאיו, דיבויי, פונק, פונסו, גאבינגה, לאיאבו, ג'ואון, קופו, קונל (אחיינו שאומץ כבנו), אולו, סיגון, סיאון וטויוסי. בנו דייאר, עובד כמנהל תוכנה ראשי בחברת מיקרוסופט.
בשנת 1987, אשתו השנייה לינדה, נקלעה לתקרית אלימה כאשר הוצאה מרכבה על ידי קבוצת אנשים חמושים ונורתה משום שלא נשמעה להוראותיהם.
בתאריך 23 באוקטובר 2005, הנשיא אובסנג'ו איבד את אשתו, סטלה אובסנג'ו, עקב ניתוח פלסטי להצרת היקפי הבטן שהסתבך, אותו ביצעה בספרד. בשנת 2009, הורשע הרופא שביצע את הניתוח באשמת רשלנות רפואית, ונגזרו עליו הן שנת מאסר בפועל בכלא הספרדי והן פיצויים ששולמו לבנה של סטלה בסך 176,000 דולרים.
בנוסף לתוארי הצ'יף השונים שהוענקו לו, מחזיק אובסנג'ו בתואר "באלוגון" (כינוי ניגרי לתואר "שר מלחמה" בשפת היורובה (שפה המדוברת במערב אפריקה) של ממלכת אווי, ובתואר "אקרין באלוגון" של שבט האגבה השייך לאזור יורובה-לנד שבמערב אפריקה.
בדצמבר 2017, הציג אובסנג'ו את עבודת הדוקטורט שלו באוניברסיטה הלאומית הפתוחה של ניגריה. כעת אובסנג'ו מחזיק בתואר דוקטור לתאולוגיה לאחר שהשלים גם את תוארו השני באותו הנושא.
פרסים

לאולוסוגון אובסנג'ו הוענקו מספר פרסים ומדליות:
מדליית שירות ההגנה (DSM)
כוכב כוחות השירות (FSS)
מדליית השירות הכללי (GSM)
המפקד העליון של הרפובליקה הפדרלית של ניגריה (GCFR)
כוכב על שירות ראוי לשבח (MSS)
מדליית השירות הלאומי (NSM)
מדליית הרפובליקה (RM)
מדליית כסף היובל (SJM)
התקף עצירת נשימה

| --- | --- |
 תחום:  רפואת ריאות 
 קישורים ומאגרי מידע
 MeSH:  D062485
 סיווגים
 ICD-11:  MD11.3 
 
התקף עצירת נשימה (באנגלית: Breath-holding spell) הוא תופעה בה מתרחשת אפניאה (דום נשימתי) אצל ילדים, ולעיתים מלווה באובדן הכרה ושינוי בטונוס שרירי הגוף.
התקפי עצירות נשימה מתרחשים אצל בערך 5% מהאוכלוסייה עם חלוקה שווה בין זכרים ונקבות. הם שכיחים ביותר בילדים בגילים בין 6 ל-18 חודשים ובדרך כלל לא מופיעים לאחר גיל 5 שנים. הם לא אופייניים לפני גיל 6 חודשים. היסטוריה משפחתית קיימת ברבע מהמקרים. אפשר לבלבל בקלות בין הפסקות נשימה להתקפים אפילפטיים. לפעמים הם מתרחשים בתגובה לתסכול בעת קונפליקט חינוכי.
סיווג

יש ארבעה סוגים של עצירות נשימה:
השכיח ביותר נקרא הפסקות נשימה פשוטות שמתבטאת בעצירת הנשימה והפסקה. האירוע המקדים הוא בדרך כלל תסכול או פציעה המובילים להפסקה זמנית של הנשימה. אין שינוי רציני בחימצון בגוף וההתאוששות היא ספונטנית.
הסוג השני של עצירת נשימה נקרא הפסקת נשימה הכחלתית. הם נגרמות בדרך כלל מכעס או תסכול ויכולים להגרם גם מכאב. הילד בוכה מפסיק לנשום, לעיתים הדבר מוביל להכחלה, איבוד טונוס שרירים ואיבוד הכרה. הילד בדרך כלל מתאושש תוך דקה או שתיים אך חלקם נרדמים לבערך שעה. מבחינה פיזיולוגית יש לעיתים קרובות ירידת פחמן דו-חמצני בדם ובדרך כלל גם רמות נמוכות של חמצן. כנראה שהתופעות מתרחשות בגלל מספר גורמים. ראשית, הילד אינו נושם. שנית, ישנה ירידה בתפוקת הלב. דבר המוביל לירידת תפוקת החמצן למוח ולאיבוד הכרה. אין שלב פוסט איקטלי כפי שקורה בהתקפים אפילפטיים, אין בריחת שתן והילד מרגיש בסדר בין ההתקפות. בדיקות ה-EEG תקינות אצל ילדים אלה. אין קשר לפיתוח אפילפסיה מאוחר יותר ולא לנזק מוחי כתוצאה מהפסקות הנשימה.
הסוג השלישי נקרא עצירת נשימה וחיוורון. בדרך כלל מקושר עם אירוע כואב. הילד הופך לחיוור (בניגוד להכחלה) ומאבד הכרה כמעט ללא בכי. בדיקות ה-EEG תקינות ואין שלב פוסט איקטלי ולא בריחת שתן. בדרך כלל הילד עירני תוך דקה או שתים. יכול להיות שיש קשר מסוים בין ילדים שסובלים מעצירת נשימה זו לבין מבוגרים שסובלים מהתעלפויות.
סוג הרביעי נקרא עצירת נשימה מסובכת. כנראה שהוא צורה יותר חמורה של 2 עצירות הנשימה הקודמות: ילדים הסובלים ממנו בדרך כלל מתחילים מהכחלה או חיוורון שנלווים אליהם התקפים דמויי אפילפסיה. הEEG אצל ילדים שאינם חווים את עצירת הנשימה בזמן הבדיקה הוא בדרך כלל תקין.
הדיאגנוזה של עצירת נשימה היא בדרך כלל קלינית. כאשר ההיסטוריה כוללת רצף של אירועים, אין בריחת שתן ואין שלב פוסט איקטלי זה עוזר לתת אבחנה מדויקת. לחלק מהמשפחות ממליצים להקליט בווידאו את האירועים כדי לסייע לאבחנה. א.ק.ג. עשוי לשלול הפרעות קצב לב כגורם. יש כמה עדויות לכך שילדים עם אנמיה (במיוחד מחסור בברזל) עשויים להיות פגיעים יותר להתקפי עצירת נשימה.
טיפול

הכי חשוב זה קודם כל לטפל במשפחה מכיוון שעצירות נשימה הם מחזה מפחיד. אין טיפול וודאי והילד לבסוף גדל והתופעה חולפת. ניסויים אחדים הוכיחו את היעילות של טיפול בברזל, במיוחד משום שלמרות שעצירות נשימה יכולות להתרחש בקלות גם ללא אנמיה, הם מוגברות כאשר קיימת אנמיה. מחקרים אחרים תמכו בשימוש בתרופת piracetam; מחקר מ-1998 הצביע על כך שכאשר נוטלים את התרופה יותר מחודשים מופחתת השכיחות של עצירות הנשימה בשישים אחוז, כפליים מאשר הפלצבו. כל המחקרים הללו מסכימים עם הדעה הרפואית שקובעת כי טיפול תרופתי אינו הכרחי, אם כי זה עשוי להיות רצוי בשביל הנוחות של ההורים והילד.
שני מאמרים על התקפי עצירת נשימה ממליצים כי יש לשקול להיבדק על ידי א.ק.ג לאפשרות הנדירה שהתקפי עצירת הנשימה הם למעשה סימפטום של תסמונת QT מאורך (אי סדירות במערכת החשמלית של הלב).
לקריאה נוספת

Anderson and Bluestone Breath Holding Spells Contemporary Pediatrics Jan, 2000
DiMario, Francis Prospective Study of Children with Cyanotic and Pallid Breath Holding Spells. Pediatrics February 2001
Evans, Owen,B. Breath-Holding Spells. Pediatric Annals July 1997.
וולטר ואן לאק

| --- | --- |
אין תמונה חופשית
 לידה:  1957 (בן 68 בערך) קלן, גרמניה המערבית 
 מעסיק:  אוניברסיטת המדע השימושי של אאכן 
 
וולטר ואן לאק (בגרמנית: Walter van Laack, נולד ב-1957 ב-קלן) הוא רופא גרמני ומומחה לאורתופדיה, נתוחים אורתופדיים ייחודיים, ורפואת ספורט. הוא למד אוניברסיטת קלן שבמדינתו וקיבל דוקטורט בשנת 1982 מהאוניברסיטה המחקרית Rheinisch-Westfälische Technische Hochschule Aachen שבאאכן. ואן לאק עבד כרופא בהרצוגנראת' שבמזרח גרמניה ומרצה באוניברסיטה המדעית FH Aachen בנושאי ההתמחות שלו. בשנת 2014 התמנה לפרופסור. ואן לאק גם מייסד ומנכ"ל חבר גרמנית להוצאה לאור.
ואן לאק מוכר במיוחד בתחום מחקר חוויות סף מוות. בתחום זה פרסם ספרים רבים, התראיין בתקשורת וכותב טורים, בין היתר בהאפינגטון פוסט.
בשנת 2010, ואן לאק קיבל את פרס בורקהארד היים של ארגון DGH.
וולטר ואן לאק מתגורר באאכן, נשוי ואב לשני בנים.
ספרים פרי עטו

ההיסטוריה טובה יותר של העולם שלנו (כרך 1): ISBN 3-8311-1490-0
Der Schlüssel zur Ewigkeit: ISBN 3-89811-819-3
Eine bessere Geschichte unserer Welt (כרך 3): ISBN 3-8311-3581-9
המפתח לחיי הנצח: מסת"ב 3-8311-0344-5
Mit Logik die Welt begreifen: ISBN 3-9366-2404-6
Unser Schlüssel zur Ewigkeit: ISBN 3-9366-2416-X
Wer stirbt, ist nicht tot!: ISBN 3-9366-2412-7
תיעודים מוסרטים

ZDF Mittagsmagazin: NDEs are not brain products, interview with Walter van Laack
Video: Mirror TV: Is there life after death? View into the Hereafter see posts by Walter van Laack
Interview with Walter van Laack
Phoenix: Near-Death Experiences - Is there life after death ?, Interview with Walter van Laack
הערות שוליים

↑  Lebensdaten צ ' אט טקסט
↑  Nachweis Geburtsort
↑  הפא. ואן Laack GmbH
↑  huffingtonpost.de וולטר ואן Laack
↑  Preisträger Burkhard-היים-Preis
| --- | --- |
בקרת זהויות :  PLWABN: 9810631726105606  GND: 110197682  ISNI: 0000 0000 0964 8605  VIAF: 30124184   WorldCat (עם VIAF): 30124184
האגדה של קורה (קומיקס)

| --- | --- |

כריכת מהדורת הספרייה המאגדת את שלושת חוברות הקומיקס של טרילוגיית "The Legend of Korra: Turf Wars" (בעברית: "האגדה של קורה: המאבק על רפבליק סיטי"). על גבי העטיפה נראות קורה ואסאמי מבלות בעולם הרוחות
 
 ספרי הסדרה
 המאבק על רפבליק סיטי (3 חלקים; 2017–2018)  חורבות האימפריה (3 חלקים; 2019–2020)  דפוסים בזמן (2023)  חברים לחיים (2016)  חיות המחמד האבודות (2018)  ניקוי האוויר (2021)  מלחמות החוף (2022)
 מידע כללי
 מאת:  מייקל דנטה דימרטינו, בריאן קונייצקו 
 שפת המקור:  אנגלית 
 סוגה:  פנטזיה
 נושא:  המשך לעלילת סדרת הטלוויזיה "האגדה של קורה"
 הוצאה
 הוצאה:  דארק הורס קומיקס 
 עורך:  דייב מרשל ורייצ'ל רוברטס
 סדרה
 ספר קודם:  האגדה של קורה, האגדה של קורה (עונה 4) 
 מספר ספרים:  7
 
לאחר סיום שידור סדרת הטלוויזיה האגדה של קורה, פורסמו מספר ספרי קומיקסים המבוססים על הסדרה הכוללים רומנים גרפיים ואנתולוגית סיפורים קצרים.
חברת ההוצאה דארק הורס קומיקס פרסמה שתי טרילוגיות של רומנים גרפיים שנכתבו על ידי מייקל דנטה דימרטינו, אחד מהיוצרים של סדרת הטלוויזיה, והם מהווים המשך ישיר לעלילת הסדרה. טרילוגיית "המאבק על רפבליק סיטי", שהחלה להתפרסם בשנת 2017, בשלושה חלקים, מתעסקת במערכת היחסים הקווירית של הדמויות הבדיוניות אווטאר קורה ובשלטון רפאבליק סיטי. טרילוגיית "חורבות האימפריה" מתעסקת בתהליכי הדמוקרטיזציה באימפריית האדמה.
בין השנים 2016-2022 יצאו מספר סיפורי קומיקס קצרים המבוססים על הסדרה, חלקם נכללו בספר האנתולוגיה "דפוסים בזמן" אשר כלל מספר סיפורים קצרים.
הטרילוגיות

עד כה פורסמו שלושה טרילוגיות. עלילת "מלחמות הדשא" היא המשך ישיר לעונה הרביעית ב"האגדה של קורה".
| שם | שם באנגלית | חלק | תאריך יציאה | כתיבה | אמנות | צביעה | ביבליוגרפיה |
| --- | --- | --- | --- | --- | --- | --- | --- |
| "המאבק על רפבליק סיטי" | "Turf Wars" | 1 | 26 ביולי 2017 | מייקל דנטה דימרטינו | איירין קו | קיליאן נג, ג'יין בק |  |
| "המאבק על רפבליק סיטי" | "Turf Wars" | 2 | 17 בינואר 2018 | מייקל דנטה דימרטינו | איירין קו | קיליאן נג |  |
| "המאבק על רפבליק סיטי" | "Turf Wars" | 3 | 22 באוגוסט 2018 | מייקל דנטה דימרטינו | איירין קו | קיליאן נג |  |
| "חורבות האימפריה" | "Ruins of the Empire" | 1 | 21 במאי 2019 | מייקל דנטה דימרטינו | מישל וונג | קיליאן נג |  |
| "חורבות האימפריה" | "Ruins of the Empire" | 2 | 12 בנובמבר 2019 | מייקל דנטה דימרטינו | מישל וונג | קיליאן נג |  |
| "חורבות האימפריה" | "Ruins of the Empire" | 3 | 25 בפברואר 2020 | מייקל דנטה דימרטינו | מישל וונג | קיליאן נג ואדל מאטרה |  |
הטרילוגיות > בכריכה קשה

חוברות הטרילוגיות פורסמו במהדורה מאוגדת בכריכה קשה.
| כרך | שם | שם באנגלית | תאריך יציאה | החוברות שאוגדו | ISBN | הערות |
| --- | --- | --- | --- | --- | --- | --- |
| 1 | "מלחמות טריטוריה" | "Turf Wars" | 13 במרץ 2019 | מלחמות הדשא 1–3 | 978-1-50670-202-5 |  |
| 2 | "חורבות האימפריה" | "Ruins of the Empire" | 22 בספטמבר 2020 | חורבות האימפריה 1–3 | 978-1-50670-894-2 |  |
הקומיקסים לרגל יום קומיקס חינם > רקע

יום קומיקס חינם הוא מהלך פרסום שיווקי וקידום מכירות של תעשיית הקומיקס, במהלכו חנויות הקומיקס ברחבי העולם מכריזות על מכירה חינמית של חוברות קומיקס מוסכמות מראש כדי לעודד קוראים חדשים, וחברות הוצאת הקומיקס הגדולות נוהגות להוציא חוברות מיוחדות לרגל יום זה. עד 2011, יצאו 4 סיפורים בנושא סדרת המקור של הזיכיון האמריקאי, "אווטאר: כשף האוויר האחרון" לרגל יום קומיקס חינם וב-2018 אוגדו בספר אחד. החל משנת 2016, נהגו בחברת ההוצאה דארק הורס קומיקס לפרסם סיפורים הקשורים לסדרת ההמשך, "האגדה של קורה", כך שבין השנים 2016 עד 2022, פורסמו 4 חוברות קומיקס המבוססות על האגדה של קורה, לרגל יום קומיקס חינם.
הקומיקסים לרגל יום קומיקס חינם > הסיפורים

| שם בעברית | שם באנגלית | תאריך יציאה | כתיבה | אמנות | צביעה | הסיפורים איתם יצא בחוברת ליום קומיקס חינם | נכלל באנתולוגיה | ביבליוגרפיה |
| --- | --- | --- | --- | --- | --- | --- | --- | --- |
| "חברים לחיים" | "Friends for Life" | 7 במאי 2016 | מייקל דנטה דימרטינו | הת'ר קמפבל | קיליאן נג | How to Train Your Dragon  Plants vs. Zombies |  |  |
| "חיות המחמד האבודות" | "Lost Pets" | 5 במאי 2018 | מייקל דנטה דימרטינו | ג'ייד אייט-קאצ'י | קיליאן נג | The Legend of Korra & Nintendo ARMS |  |  |
| "ניקוי האוויר" | "Clearing The Air" | 25 באוגוסט 2021 | קיקו יוז | סם בק | קיליאן נג | אווטאר: כשף האוויר האחרון –יוצרי מנצ'טה |  |  |
| "מלחמות החוף" | "Beach Wars" | 7 במאי 2022 | מרדית' מקלארן | מרדית' מקלארן | מרדית' מקלארן | אווטאר: כשף האוויר האחרון – היום ההרוס של אנג |  |  |
הקומיקסים לרגל יום קומיקס חינם > אנתולוגיה

ב-30 בנובמבר 2022, יצאה לאור אנתולוגיה המאגדת שלושה סיפורים שפורסמו לקראת יום קומיקס חינם בשנים 2016, 2018 ו-2021, יחד עם עוד חמישה סיפורים חדשים, ומהווה חלק מסדרת הספרים בזיכיון "אווטאר: כשף האוויר האחרון", כשאת עטיפת הספר עיצב סאצ'ין טנג.
תרגומים > תרגומים לעברית

| שם> באנגלית | שם> בעברית | חלק | תאריך יציאה | תרגום | הוצאה | ביבליוגרפיה |
| --- | --- | --- | --- | --- | --- | --- |
| The Legend of Korra: Turf Wars | האגדה של קורה: המאבק על רפבליק סיטי | א | 2 בינואר 2025 | אורנה כץ | כנרת זמורה-ביתן דביר |  |
ראו גם

אווטאר: כשף האוויר האחרון (קומיקס)
האגדה של קורה - דמויות
אווטאר: כשף האוויר האחרון (זיכיון)#קומיקס
הסוד של פלוריאן

| --- | --- |

 מידע כללי
 מאת:  חוה ניסימוב
 איורים:  מריאנה רסקין
 שפת המקור:  עברית
 תורגם לשפות:  פולנית
 סוגה:  ספר ילדים
 הוצאה
 הוצאה:  טל־מאי
 תאריך הוצאה:  2017
 מספר עמודים:  117
 עורך:  ניצה פלד
 פרסים
 פרס דבורה עומר לספר נוער מצטיין
הסוד של פלוריאן הוא ספר ילדים שנכתב על ידי חוה ניסימוב, ומתאר סיפור מנקודת מבט של ילד פולני שמשפחתו מסתירה ילדה יהודייה בביתם. הספר יצא לאור בשנת 2017 על ידי הוצאת טל מאי ספרי ילדים, ואוייר על ידי מריאנה רסקין.
עלילה

מסופר על ילד שובב בשם פלוריאן. לקראת חג המולד, חוזר אביו של פלוריאן בערב עם שק וממנו יוצאת ילדה. הוריו של פלוריאן לוקחים אותו לשיחה ומסבירים לו שזוהי אווה, בת 5, והיא יהודייה. הם מסבירים לו שהם הולכים להחביא אותה בביתם תמורת הכסף שאמה משלמת להם ושזהו סוד כמוס ביותר. לאט לאט פלוריאן מתחבר אל אווה והם משחקים ועוברים ביחד הרפתקאות קטנות בביתם, בעודם מקווים שלא יסתבכו בצרות.
דמויות עיקריות בספר

פלוריאן (פורק) - ילד פולני נוצרי שובב שגר עם הוריו ואחיו יורק מגויס לצבא. עולמו של פלוריאן משתנה לגמרי עם תחילת המלחמה.
אווה - ילדה יהודייה שהוריו של פלוריאן הביאו הביתה כדי להסתירה מפני הנאצים. אווה היא ילדה תמימה וקצת פחדנית והיא אוהבת לשחק עם פלוריאן.
אמא של פלוריאן - אמא של פלוריאן נמצאת בבית ובחלק מהימים יוצאת למכור מצרכים בשוק. היא אישה נחמדה והיא אוהבת את פלוריאן ואת אווה.
אבא של פלוריאן - עבודתו לא מוזכרת. הוא נמצא בעבודה וחוזר רק בערב. לפעמים כשפלוריאן משתובב יותר מדי הוא מכה אותו בחגורה.
קמילה - הילדה שפלוריאן מאוהב בה. היא ברחה לכפר של פלוריאן מוורשה משום שסבה הוא יהודי.
רקע

הסיפור מבוסס על חייה של הסופרת עצמה, חוה ניסימוב, שהתחבאה אצל איכרה פולנית בילדותה במהלך השואה. היא התחבאה בבית של מכרה של אחותה של אמא שלה ביחד עם עוד ילדה יהודייה במשך שלוש שנים עד שדודה ודודתה אספו אותה בתום המלחמה.
ביקורות

הביקורות שיבחו את סגנונה הייחודי, הישיר והפיוטי של חוה ניסימוב, ואת כשרונה להציג את עולמם הפנימי של ילדים: הספר מציג חוויות יומיומיות בעת המלחמה ומצייר הזדהות אותנטית עם גיבוריו. כמו כן, ציינו את נקודת המבט הייחודית של ילד פולני, ואת הצגתו של עולמם האנושי, המורכב והקשה, של חסידי אומות העולם.
הערות שוליים

1 2  חוה ניסימוב, הסוד של פלוריאן, טל מאי, 2017
↑  הסוד של פלוריאן, באתר e-vrit
↑  הסוד של פלוריאן, באתר המגדלור
↑  שי רודין, הסוד של פלוריאן מאת חוה ניסימוב
התאחדות הצופים של לבנון

צופי לבנון בג'מבורי הצופים העולמי ה-21 בשנת 2007
התאחדות הצופים של לבנון (בערבית: إتحاد كشاف لبنان, בצרפתית: Fédération du scoutisme libanais) היא הפדרציה הלאומית של כ-30 ארגוני הצופים בלבנון, שנוסדה ב-1961. הפדרציה הפכה לחברה בארגון הצופים העולמי ב-1947.
היסטוריה

תנועת הצופים הגיעה ללבנון על ידי שני מורים, עבדול סטאר ומוחמד עבדול ג'באר ח'ירי שקיבלו תמיכה מטופיק אל היברי. הם הגיעו ללבנון מאנגליה ב-1912 והקימו את שבט הצופים הראשון בבית הספר שבבעלות אל היברי, שם עבדו. לשבט זה היו פעילויות רבות, גם בקהילה המקומית וגם בנסיעות לאיסטנבול, האימפריה העות'מאנית, שם נפגשו עם הסולטאן מהמט החמישי. חברי השבט הזה מילאו תפקיד חשוב בהפצת תנועת הצופים והצופות בלבנון ובמדינות אחרות.
לאחר שלבנון קיבלה את עצמאותה ב-1943, הצופים התפשטו במהירות כדי לכסות את כל חלקי הארץ.
במהלך מלחמת האזרחים בלבנון, צופים מכל הארגונים השונים מילאו תפקיד חשוב בסיוע לאזרחים, בחלוקת מזון, תרופות וצורות אחרות של סיוע לפליטים. חלק מארגוני הצופים הקימו קבוצות עזרה ראשונה שסייעו לפצועים. צופים גם השתתפו במסעות שלום כדי לעזור לשים קץ למלחמה ההיא. במהלך המלחמה, צופים מכל עברי הסכסוך נותרו אחים ונשארו בקשר זה עם זה, והפגינו דוגמה טובה לאחדות לכלל הלבנונים. כל זה הוסיף למוניטין של הצופים בלבנון, כאשר עד היום לבנונים נוטים לכבד את הצופים והורים רבים מעודדים את ילדיהם להצטרף לתנועה.
כיום, שנים לאחר תום מלחמת האזרחים, עדיין עומדות בפני הצופים בלבנון משימות גדולות, כאשר לבנון מעורבת בתוכניות שיקום גדולות שמטרתן למחוק את השפעות המלחמה ולאפשר לה להחזיר את תפקידה החשוב באזור ובעולם. תפקידם של הצופים כולל קידום שלום ואחדות באמצעות קמפיינים ומחנות קיץ לנוער וילדים.
בשנת 1973, זכה מוחמד אל היברי באות זאב הארד, אות ההצטיינות היחיד של ארגון הצופים העולמי. בהמשך זכו באות זאב הארד גם פעילים נוספים בתנועת הצופים של לבנון: ד"ר פריד כרם ב-1977 ורשיד שוקאיר ב-1981.
הג'מבורי האזורי הערבי תוכנן להיערך בלבנון באוגוסט 2006. אך לאור מלחמת לבנון השנייה, ללא סביבה יציבה ושלווה, החליטו מנהיגי צופי מדינות ערב לדחות את מועד האירוע לשנת 2007 בביירות.
ארגונים חברים בהתאחדות

30 הארגונים הבאים חברים בהתאחדות, ובסך הכל בצופי לבנון יש מספר חברים משוער של 100,000 צופים, בעוד שמספר החברים שדווח לארגון העולמי של תנועת הצופים עמד על 14,334 צופים בשנת 2005 (כנראה מסיבות כלכליות, שכן כל ארגון נדרש לשלם דמי חבר לארגון העולמי על-פי כמות החברים בו).
צופי אל-עמיאלי - צופי אל-אמילי
צופי לבנון אל אתיהדי
צופי אל-ג'ראח בלבנון - צופי אל-ג'ראח
צופי אל-מבאררת
צופי אל-מחבה
אגודת צופי אל משארי - צופים דה מצ'אריה
צופי אלנהדה
צופי אל-סאהל בלבנון
צופי אל-תקדומי
אגודת הצופים הערבים בלבנון - Association des Scouts arabes au Liban
Byblos Scout - Scouts de Byblos
Cedars Scouts - Scouts des Cèdres
צופים נוצריים - צופים Chrétiens‏
צופי איכות הסביבה
צופי לבנון העתידי - צופי ליבן העתיד
צופי האימאם אל-מהדי
צופי עצמאות - Scouts de l'Indépendance‏
אגודת צופי ריסאלה האסלאמית
צופי אגתה הלבנוניים
אגודת הצופים הלבנוניים - Eclaireurs du Liban‏
צופי לבנון סוריה - Scouts syriaques libanais
Lycée National Scout Association - Scouts du Lycée National‏
ארגון הצופים האיסלאמי של מקאסד - Scouts musulmans du Makkassed
צופים מארונים - צופים מארונים
אגודת הצופים המוסלמים בלבנון
צופי חינוך לאומיים - Scouts de l'Education Nationale
צופי לבנון לאומיים - Scouts nationalaux libanais
אגודת הצופים הלאומית האורתודוקסית - אורתודוקסית צופים לאומית
צופי אורתודוקסים של ביירות - צופי אורתודוקסים דה ביירות
צופים דה סקורס
צופי הומנטמנים בלבנון - צופי הומנטמנים
צופי לבנון - Les Scouts du Liban‏
סמלים ותגים

תג החברות של התאחדות הצופים הלבנונית ורבים מסמלי הצופים החברים כוללים את ארז לבנון, הסמל הלאומי.
המוטו של הצופים הוא "היה נכון" (בצרפתית: Toujours Prêt; בערבית: كن مستعداً, קון מוסטאידן), וגם "תמיד מוכן" בארמנית. שם העצם בשפה הערבית עבור צופה יחיד הוא Kashaf (בערבית: كشاف).